CELEX: 32015R1932
Language: ro
Date: 2015-10-26 00:00:00
Title: Regulamentul de punere în aplicare (UE) 2015/1932 al Comisiei din 26 octombrie 2015 de suspendare a depunerii de cereri de licențe de import în cadrul contingentului tarifar deschis prin Regulamentul (CE) nr. 1918/2006 pentru uleiul de măsline originar din Tunisia până la sfârșitul anului de cotă 2015

28.10.2015   
            
            
               RO
            
            
               Jurnalul Oficial al Uniunii Europene
            
            
               L 282/10
            
         REGULAMENTUL DE PUNERE ÎN APLICARE (UE) 2015/1932 AL COMISIEI
   din 26 octombrie 2015
   de suspendare a depunerii de cereri de licențe de import în cadrul contingentului tarifar deschis prin Regulamentul (CE) nr. 1918/2006 pentru uleiul de măsline originar din Tunisia până la sfârșitul anului de cotă 2015
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (1) și (3),
   întrucât:
   
               (1)
            
            
               Regulamentul (CE) nr. 1918/2006 al Comisiei (2) a deschis un contingent tarifar anual pentru importul de ulei de măsline virgin care se încadrează la codurile NC 1509 10 10 și 1509 10 90, obținut în întregime în Tunisia și transportat direct din această țară în Uniune.
            
         
               (2)
            
            
               Cantitățile care fac obiectul cererilor de licențe de import depuse în perioada 1 ianuarie 2015-4 august 2015 depășesc cantitatea anuală de 56 700 de tone stabilită la articolul 2 alineatul (1) din Regulamentul (CE) nr. 1918/2006. Regulamentul de punere în aplicare (UE) 2015/1371 al Comisiei (3) a stabilit un coeficient de atribuire care urmează să fie aplicat cantităților solicitate la data de 3 și 4 august 2015 și a suspendat depunerea de noi cereri pentru luna august 2015. Este necesar să se suspende depunerea de noi cereri până la sfârșitul actualului an de cotă.
            
         
               (3)
            
            
               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,
            
         ADOPTĂ PREZENTUL REGULAMENT:
   Articolul 1
   Depunerea de noi cereri de licențe de import în cadrul contingentului menționat la articolul 2 alineatul (1) din Regulamentul (CE) nr. 1918/2006 se suspendă până la sfârșitul actualului an de cotă începând cu 28 octombrie 2015.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 octombrie 2015.
      
         
            Pentru Comisie,
         
         
            pentru președinte
         
         Jerzy PLEWA
         
            Director general pentru agricultură și dezvoltare rurală
         
      
   
   
      (1)  JO L 347, 20.12.2013, p. 671.
   
      (2)  Regulamentul (CE) nr. 1918/2006 al Comisiei din 20 decembrie 2006 privind deschiderea și modul de gestionare a contingentelor tarifare pentru uleiul de măsline originar din Tunisia (JO L 365, 21.12.2006, p. 84).
   
      (3)  Regulamentul de punere în aplicare (UE) 2015/1371 al Comisiei din 7 august 2015 de stabilire a coeficientului de atribuire aplicabil cantităților care fac obiectul cererilor de licențe de import depuse în perioada 3-4 august 2015 în cadrul contingentului tarifar deschis de Regulamentul (CE) nr. 1918/2006 pentru uleiul de măsline originar din Tunisia și de suspendare a depunerii de cereri pentru astfel de licențe pentru luna august 2015 (JO L 211, 8.8.2015, p. 32).